המשטרה משתוללת

המשטרה משתוללת (באנגלית: Freebie and the Bean) הוא סרט קולנוע אמריקאי מסוגת קומדיה שחורה וסרט פעולה משנת 1974 בבימויו של צ'ארלס ראש, עם ג'יימס קאן ואלן ארקין בתפקידים הראשיים.

העלילה היא על זוג בלשים לא יוצלחים המשרתים כזוג באגף החקירות של משטרת סן פרנסיסקו וגורמים להרס רב ולפגיעה ברבים בניסיונם לתפוס ראש רשת סמים.

ואלרי הרפר המשחקת כאשתו של אחד הבלשים, הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

הסרט הצליח מסחרית והפך לסרט פולחן בארצות הברית. קוונטין טרנטינו כינה אותו "יצירת מופת".

==תקציר העלילה==
טים "פריבי" ווקר (ג'יימס קאן) ודן "בין" דלגדו (אלן ארקין) הם צמד בלשים הפועלים בלבוש אזרחי, ביחידת המודיעין של משטרת סן פרנסיסקו. הם עובדים כבר 14 חודשים כדי למצוא עדות נגד ראש רשת הסמים רד מאיירס (ג'ק קרושן). מדי לילה הם מחטטים בפח הזבל שלו עד שמצאו פתק מרשיע נגדו. בינתיים הם מתווכחים ורבים כל הזמן. הם חוקרים באלימות את העבריין וויטי (פול קוזלו) שמגלה להם כי עומד להגיע מדטרויט מחסל למאיירס.

הם עוצרים את מאיירס באשמה כי חשף את עצמו בפארק ומקבלים "שטיפה" מהתובע הכללי (אלכס רוקו) שאומר שהפתק המסריח לא שווה וכי כעת משימתם היא לשמור על מאיירס עד למשפטו. הם שומרים הדוק על מאיירס וכל אדם חשוד נראה להם כמתנקש. במהלך השמירה מבוצעים ארבעה מרדפים מטורפים ברחובות סן פרנסיסקו, יותר ממאה מכוניות נמחצות ואנשים נפצעים ונהרגים.

בין הפעילויות מתפנה "בין" לחקור את אשתו קונסואלה (ואלרי הרפר) בה הוא חושד בבגידה. הוא מנהל אתה כאילו חקירה משטרתית אך לכל טענה שלו יש לה תשובה.

מאיירס מעלה לרכבו אישה נאה שהיא למעשה דראג קווין (כריסטופר מורלי) ששודדת אותו. הוא יורה על "בין" ופוצע אותו ו"פריבי" ממשיך את המרדף אחריו לתוך אצטדיון בו נערך משחק סופר בול. במאבק שנערך בחדר השירותים נפצע "פריבי" אך מצליח להרוג את הדראג קווין.

לבסוף מסתבר לו שמאיירס מת מהתקף לב, העד המרכזי נרצח והמשפט בוטל. כן מסתבר שהפתק המרשיע הושם בפח הזבל על ידי אשתו של מאיירס מילדרד (לורטה סוויט) בידיעתו של מפקד הבלשים לוטננט רוזן (מייק קלין) שהיה ביחסים איתה.

פריבי מפונה באמבולנס בתכו גם בין מכוסה שהוא משוכנע שהוא מת. לפתע קם בין ופריבי כועס עליו כי "עבד" עליו. הם מתחילים לריב והאמבולנס נכנס לתוך חנות. הם נזרקים ממנו לתוך ערימת ארגזים וממשיכים להתקוטט.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימס קאן
|טים "פריבי" ווקר
|בלש
|-
|אלן ארקין
|דן "בין" דלגדו
|בלש
|-
|ג'ק קרושן
|רד מאיירס
|עבריין בכיר
|-
|לורטה סוויט
|מילדרד מאיירס
|
|-
|ואלרי הרפר
|קונסואלה דלגדו
|אשתו של בין
|-
|אלכס רוקו
|ולטר קרושק
|תובע מחוזי
|-
|כריסטופר מורלי
|
|דראג קווין
|-
|מייק קלין
|לוטננט רוזן
|
|-
|פול קוזלו
|וויטי
|עבריין
|-
|לינדה מרש
|ברברה
|ידידה של פריבי
|}

==קישורים חיצוניים==

* [https://www.youtube.com/watch?v=tWhm_wBKK-0 קדימון ל-המשטרה משתוללת], באתר יוטיוב
* [https://www.youtube.com/watch?v=4Q5xh5EdEaI מרדף מכוניות ב-המשטרה משתוללת], באתר יוטיוב
* [https://www.youtube.com/watch?v=zaLApVuBetU פריבי ובין מחסלים חשוד בשירותים], באתר יוטיוב
* [https://www.youtube.com/watch?v=WxYz9Wetxfs פריבי במרדף באופנוע], באתר יוטיוב
*[https://www.tcm.com/tcmdb/title/18327/freebie-and-the-bean#overview המשטרה משתוללת], באתר TCM
*[https://www.archives.gov.il/product-page/731510 המשטרה משתוללת - צנזורה לסרטים ומחזות], באתר ארכיון המדינה
קטגוריה:סרטי 1974
קטגוריה:סרטים באנגלית
קטגוריה:סרטי חבר'ה
קטגוריה:סרטי האחים וורנר
קטגוריה:סרטי קומדיה שחורה אמריקאיים
קטגוריה:סרטי פשע אמריקאיים
קטגוריה:סרטי פעולה אמריקאיים
קטגוריה:סרטי מרדף אמריקאיים